Review Filem: Uncharted (2022)

Umum tahu, adaptasi permainan video ke layar perak adalah satu cabaran yang cukup sukar buat pembikin filem dan studio. ‘Sumpahan filem adaptasi permainan video’ masih lagi menebal, dan studio pengeluar sudah semestinya berhati-hati dalam membikinnya agar tidak mengalami kerugian, apatah lagi terjerumus dalam senarai panjang filem yang gagal baik dipentas box office mahupun kritik.  Sony Pictures yang baru sahaja mengecapi kejayaan filem Spider-Man: No Way Home bakal diuji dengan tayangan filem adaptasi permainan video Uncharted. Walaupun dibarisi nama besar seperti Tom Holland dan Mark Walhberg serta pengarah Ruben Fleischer, ia tidak menjamin filem terbaru Sony Pictures itu untuk mengikuti jejak langkah Pokémon Detective Pikachu yang bukan sahaja sukses dari segi komersial, malah mendapat penerimaan peminat mahupun pengkritik. Uncharted berfungsi sebagai prekuel kepada francais permainan video aksi-penggembaraan popular dengan nama yang sama. Jadi, bagi barisan kreatif filem ini, mereka tidak mempunyai masalah yang cukup besar untuk mengadaptasikannya dari sumber asal – iaitu permainan video. Sebagai prekuel, banyak cara dan cerita boleh diketengahkan, asalkan ia dapat berkait dan berhubung dengan siri permainan videonya.  Memburu harta karun adalah tema yang tidak asing lagi dalam genre pengembaraan. Ramai dikalangan anda mesti pernah menonton filem hit klasik seperti Indiana Jones, atau filem moden seperti National Treasure, jadi sudah tentu ramai peminat berharap Uncharted memiliki nada yang sama dengan filem-filem memburu harta karun yang popular. Sebagai permulaan, filem ini memaparkan pengenalan yang merujuk kepada hubungan abang-adik Drake dan salasiah keluarga mereka yang akhirnya akan membentuk keperibadian dan minat watak utama Nathan Drake terhadap sejarah dan mencari harta karun. Sam dan Nathan Drake terpisah sejak remaja ketika abangnya itu menghilangkan diri selepas dia hampir dibawa ke penjara kerana menceroboh muzium. Setelah beberapa lama, dengan Nathan mula menjadi pemuda yang bekerja di bar sambil menghiburkan pelanggan dengan fakta sejarah yang diketahuinya, dia didatangi Victor ‘Sully’ Sullivan yang mendakwa mengenali Sam, dan mengajaknya menyertai pemburuan harta karun paling mahal yang dikatakan tersembunyi di satu tempat berdekatan Barcelona, Sepanyol.  Di dorong untuk mencari abangnya, Nathan dan Sully menjadi rakan sekerja yang tidak mungkin, dan mereka berdua merancang untuk mencuri salib bersalut emas, yang merupakan salah satu kunci kepada harta karun, di sebuah majlis lelongan. Kita berada disana, Nathan menyedari bahawa kunci tersebut bukan saja diburu mereka berdua, tetapi turut dicari Santiago Moncada, keturunan terakhir keluarga Moncada yang dikatakan pemilik sebenar salib emas itu. Diatas kertas, Uncharted berpotensi untuk memecahkan sumpahan filem permainan video, tetapi sepanjang penceritaannya, filem ini gagal memberikan banyak momen yang mungkin diharapkan peminat, terutamanya dari segi debaran dan keterujaan dalam membongkar setiap teka-teki yang menuju ke harta karun yang diburu. Setiap teka-teki yang diselesaikan Nathan kelihatan agak mudah, dan tidak banyak cabaran yang dilalui mereka. Agak tidak adil untuk membandingkan filem ini dengan Raiders of the Lost Ark apatah lagi National Treasure, mahupun Pirates of the Caribbean, tetapi filem ini jelas sekali kekurangan nada pemburuan harta karun yang penuh teka-teki dan tidak begitu mendebarkan.  Gandingan Tom Holland dan Mark Walhberg tidak begitu menarik perhatian, apatah lagi Sophia Ali yang membawakan salah satu watak penting dalam francais Uncharted, Chloe Frazer. Meskipun filem ini berfungsi sebagai prekuel, sepatutnya ‘chemistry’ antara watak-watak penting ini mula ditonjolkan supaya ia dapat meninggalkan satu momen yang membolehkan peminat berharap sekuelnya akan dihasilkan secepat mungkin.  Uncharted terlampau berpusat pada watak Nathan sehingga terlupa bahawa Sully bakal menjadi mentor kepada Nathan, dan Chloe kelak akan menjadi ‘love-intrest’ kepada watak utama yang karakteristiknya hampir menyamai Indiana Jones. Satu pekara yang cukup jelas bila melihat pada watak Sully adalah Walhberg tidak begitu menonjolkan watak itu, mungkin sebagai Nathan, dia boleh membawa lakonannya itu jauh lebih baik.  Genre aksinya dijamin boleh memberi hiburan kepada penonton. Terdapat beberapa aksi yang memukau, terutamanya ketika aksi Nathan melawan penjahat di bar, adegan kotak-kotak tergantung pada kapal terbang dan babak pengejaran di bahagian klimaks filem ini. Agak mengujakan melihat aksi Tom Holland dalam filem ini selain dari Spider-Man, dan sudah tentu, Nathan akan mengenakan sarung pistol ikoniknya dalam salah satu babak aksi filem ini. Bagaimanapun, disebalik aksi yang menarik, antagonisnya kurang memberi impak dalam memberi cabaran kepada watak utama.  Selain itu, filem ini menonjolkan beberapa lokasi yang cantik dan boleh memukau mata penonton. Laluan bawah tanah kota Barcelona ke lokasi harta karun sedikit mengujakan, tetapi meninggalkan seribu persoalan tentang kenapa tiada siapa mengentahui laluan tersebut di kota yang sesak dengan orang ramai dan pembangunan. Rekabentuk produksi dan kontinuiti tidak banyak cacat cela, kecuali ketika Nathan dan Chloe di lautan yang secara tiba-tiba berada di pantai tanpa sebab yang jelas.  Secara keseluruhan, Uncharted adalah filem yang menghiburkan, lebih-lebih lagi melihat prestasi Tom Holland sebagai Nathan Drake. Namun, filem ini gagal untuk mencapai jangkaan peminat terhadap adaptasi permainan video. Kehadiran cameo dan ‘easter egg’ dari sumber asal mungkin memberikan sedikit kegembiraan kepada peminat francais Uncharted, tetapi dari segi adaptasi, filem ini mungkin tidak mampu memecahkan sumpahan filem adaptasi permainan video. {"@context":"https:\/\/schema.org\/","@type":"Movie","name":"Review Filem: Uncharted (2022)","description":"AMARAN SPOILER!! Umum tahu, adaptasi permainan video ke layar perak adalah satu cabaran yang cukup sukar buat pembikin filem dan studio. &#8216;Sumpahan filem adaptasi permainan video&#8217; masih lagi menebal, dan studio pengeluar sudah semestinya berhati-hati dalam membikinnya agar tidak mengalami kerugian, apatah lagi terjerumus dalam senarai panjang filem yang gagal baik dipentas box office mahupun...","image":{"@type":"ImageObject","url":"https:\/\/kakimuvee.net\/wp-content\/uploads\/2022\/02\/g8dKJ6inrUBLcposbXKgwe.png","width":1280,"height":720},"Review":{"@type":"Review","name":"Review Filem: Uncharted (2022)","reviewBody":"AMARAN SPOILER!!\nUmum tahu, adaptasi permainan video ke layar perak adalah satu cabaran yang cukup sukar buat pembikin filem dan studio. &#8216;Sumpahan filem adaptasi permainan video&#8217; masih lagi menebal, dan studio pengeluar sudah semestinya berhati-hati dalam membikinnya agar tidak mengalami kerugian, apatah lagi terjerumus dalam senarai panjang filem yang gagal baik dipentas box office mahupun kritik.\u00a0\nSony Pictures yang baru sahaja mengecapi kejayaan filem\u00a0Spider-Man: No Way Home\u00a0bakal diuji dengan tayangan filem adaptasi permainan video\u00a0Uncharted.\u00a0Walaupun dibarisi nama besar seperti Tom Holland dan Mark Walhberg serta pengarah Ruben Fleischer, ia tidak menjamin filem terbaru Sony Pictures itu untuk mengikuti jejak langkah\u00a0Pok\u00e9mon Detective Pikachu\u00a0yang bukan sahaja sukses dari segi komersial, malah mendapat penerimaan peminat mahupun pengkritik.\nUncharted\u00a0berfungsi sebagai prekuel kepada francais permainan video aksi-penggembaraan popular dengan nama yang sama. Jadi, bagi barisan kreatif filem ini, mereka tidak mempunyai masalah yang cukup besar untuk mengadaptasikannya dari sumber asal &#8211; iaitu permainan video. Sebagai prekuel, banyak cara dan cerita boleh diketengahkan, asalkan ia dapat berkait dan berhubung dengan siri permainan videonya.\u00a0\nMemburu harta karun adalah tema yang tidak asing lagi dalam genre pengembaraan. Ramai dikalangan anda mesti pernah menonton filem hit klasik seperti\u00a0Indiana Jones,\u00a0atau filem moden seperti\u00a0National Treasure,\u00a0jadi sudah tentu ramai peminat berharap\u00a0Uncharted\u00a0memiliki nada yang sama dengan filem-filem memburu harta karun yang popular.\nSebagai permulaan, filem ini memaparkan pengenalan yang merujuk kepada hubungan abang-adik Drake dan salasiah keluarga mereka yang akhirnya akan membentuk keperibadian dan minat watak utama Nathan Drake terhadap sejarah dan mencari harta karun. Sam dan Nathan Drake terpisah sejak remaja ketika abangnya itu menghilangkan diri selepas dia hampir dibawa ke penjara kerana menceroboh muzium.\nSetelah beberapa lama, dengan Nathan mula menjadi pemuda yang bekerja di bar sambil menghiburkan pelanggan dengan fakta sejarah yang diketahuinya, dia didatangi Victor &#8216;Sully&#8217; Sullivan yang mendakwa mengenali Sam, dan mengajaknya menyertai pemburuan harta karun paling mahal yang dikatakan tersembunyi di satu tempat berdekatan Barcelona, Sepanyol.\u00a0\nDi dorong untuk mencari abangnya, Nathan dan Sully menjadi rakan sekerja yang tidak mungkin, dan mereka berdua merancang untuk mencuri salib bersalut emas, yang merupakan salah satu kunci kepada harta karun, di sebuah majlis lelongan. Kita berada disana, Nathan menyedari bahawa kunci tersebut bukan saja diburu mereka berdua, tetapi turut dicari Santiago Moncada, keturunan terakhir keluarga Moncada yang dikatakan pemilik sebenar salib emas itu.\n\nDiatas kertas,\u00a0Uncharted\u00a0berpotensi untuk memecahkan sumpahan filem permainan video, tetapi sepanjang penceritaannya, filem ini gagal memberikan banyak momen yang mungkin diharapkan peminat, terutamanya dari segi debaran dan keterujaan dalam membongkar setiap teka-teki yang menuju ke harta karun yang diburu. Setiap teka-teki yang diselesaikan Nathan kelihatan agak mudah, dan tidak banyak cabaran yang dilalui mereka.\nAgak tidak adil untuk membandingkan filem ini dengan\u00a0Raiders of the Lost Ark\u00a0apatah lagi\u00a0National Treasure,\u00a0mahupun\u00a0Pirates of the Caribbean, tetapi filem ini jelas sekali kekurangan nada pemburuan harta karun yang penuh teka-teki dan tidak begitu mendebarkan.\u00a0\nGandingan Tom Holland dan Mark Walhberg tidak begitu menarik perhatian, apatah lagi Sophia Ali yang membawakan salah satu watak penting dalam francais Uncharted,\u00a0Chloe Frazer. Meskipun filem ini berfungsi sebagai prekuel, sepatutnya &#8216;chemistry&#8217; antara watak-watak penting ini mula ditonjolkan supaya ia dapat meninggalkan satu momen yang membolehkan peminat berharap sekuelnya akan dihasilkan secepat mungkin.\u00a0\nUncharted\u00a0terlampau berpusat pada watak Nathan sehingga terlupa bahawa Sully bakal menjadi mentor kepada Nathan, dan Chloe kelak akan menjadi &#8216;love-intrest&#8217; kepada watak utama yang karakteristiknya hampir menyamai Indiana Jones. Satu pekara yang cukup jelas bila melihat pada watak Sully adalah Walhberg tidak begitu menonjolkan watak itu, mungkin sebagai Nathan, dia boleh membawa lakonannya itu jauh lebih baik.\u00a0\n\u00a0\nGenre aksinya dijamin boleh memberi hiburan kepada penonton. Terdapat beberapa aksi yang memukau, terutamanya ketika aksi Nathan melawan penjahat di bar, adegan kotak-kotak tergantung pada kapal terbang dan babak pengejaran di bahagian klimaks filem ini.\n\nAgak mengujakan melihat aksi Tom Holland dalam filem ini selain dari Spider-Man, dan sudah tentu, Nathan akan mengenakan sarung pistol ikoniknya dalam salah satu babak aksi filem ini. Bagaimanapun, disebalik aksi yang menarik, antagonisnya kurang memberi impak dalam memberi cabaran kepada watak utama.\u00a0\nSelain itu, filem ini menonjolkan beberapa lokasi yang cantik dan boleh memukau mata penonton. Laluan bawah tanah kota Barcelona ke lokasi harta karun sedikit mengujakan, tetapi meninggalkan seribu persoalan tentang kenapa tiada siapa mengentahui laluan tersebut di kota yang sesak dengan orang ramai dan pembangunan. Rekabentuk produksi dan kontinuiti tidak banyak cacat cela, kecuali ketika Nathan dan Chloe di lautan yang secara tiba-tiba berada di pantai tanpa sebab yang jelas.\u00a0\nSecara keseluruhan,\u00a0Uncharted\u00a0adalah filem yang menghiburkan, lebih-lebih lagi melihat prestasi Tom Holland sebagai Nathan Drake. Namun, filem ini gagal untuk mencapai jangkaan peminat terhadap adaptasi permainan video. Kehadiran cameo dan &#8216;easter egg&#8217; dari sumber asal mungkin memberikan sedikit kegembiraan kepada peminat francais Uncharted,\u00a0tetapi dari segi adaptasi, filem ini mungkin tidak mampu memecahkan sumpahan filem adaptasi permainan video.\n\n\n\n                   Rating Kakimuvee\n                \n                       \n\n\n\n3\/5","author":{"@type":"Person","name":"Kakimuvee"},"datePublished":"2022-02-18T11:58:28+08:00","dateModified":"2022-02-18T11:58:30+08:00","reviewRating":{"@type":"Rating","ratingValue":"3","bestRating":5,"worstRating":1},"publisher":{"@type":"Organization","name":"Kakimuvee - Portal Informasi Perfileman","logo":{"@type":"ImageObject","url":"https:\/\/kakimuvee.net\/wp-content\/uploads\/2020\/11\/cropped-Kakimuvee-logo-1.jpg","width":512,"height":512}}},"actor":[],"director":[],"duration":"","dateCreated":""}